Държавен вестник, бр. 62, 2015 г., стр. 43

БРОЙ  62	
Д Ъ Р Ж А В Е Н  В Е С Т Н И К 	
СТР.  43  
с чл. 19 от Регламент (ЕС) № 1093/2010, БНБ, 
съответно Комисията, отлага вземането на 
решение по ал. 2 и изчаква решението, което 
ЕБО може да вземе в съответствие с чл. 19, 
параграф 3 от същия регламент. В този случай 
БНБ, съответно Комисията, взема решение в 
съответствие с решението на ЕБО.
Оценяване на плановете за възстановяване на 
групата като надзорен орган по отношение на 
значим клон
Чл. 12. Когато БНБ, съответно Комисията, е 
надзорен орган по отношение на значим клон, 
тя участва в консултация със съответния ком-
петентен орган по отношение на елементите 
на плана за възстановяване на институцията 
или групата, които имат отношение към клона.
Показатели, свързани с плана за 
възстановяване
Чл. 13. (1) Планът за възстановяване включ-
ва показатели за определяне на етапите, на 
които могат да бъдат предприети съответните 
действия и мерки, посочени в плана.
(2) Показателите по ал. 1 имат качествен 
или количествен характер, свързан с финан-
совото състояние на институцията, и са лесни 
за наблюдение. Те се съгласуват със съответ-
ния компетентен орган при извършването на 
оценката на плановете за възстановяване в 
съответствие с чл. 7 и чл. 10 – 12.
(3) Институцията въвежда механизми за ре-
довното наблюдение на показателите по ал. 1.
(4) Управителният съвет съответно упра-
вителите, съветът на директорите на институ-
цията, когато счетат за целесъобразно с оглед 
на обстоятелствата, могат да вземат решение:
1. да предприемат действия съгласно плана 
за възстановяване, независимо че съответният 
показател не е изпълнен, или
2. да се въздържат от действия, посочени 
в плана за възстановяване, независимо че 
съответният показател е изпълнен.
(5) Институцията уведомява незабавно 
компетентния орган за решението си по ал. 4.
Раздел II
Планиране на режима на преструктуриране
Изготвяне на планове за преструктуриране
Чл. 14. (1) Органът за преструктуриране 
по чл. 2, ал. 1 и чл. 3, ал. 1 приема план за 
преструктуриране по отношение на всяка ин-
ституция, която не е част от група, подлежаща 
на надзор на консолидирана основа.
(2) Планът за преструктуриране се изгот-
вя от oргана за преструктуриране след кон-
султация с органите за преструктуриране и 
компетентните органи на държавите членки, 
в чиято юрисдикция се намират значими 
клонове, доколкото това е от значение за 
значимия клон.
(3) Планът за преструктуриране предвижда 
действия по преструктуриране, които органът 
за преструктуриране може да предприеме, ко-
гато за институцията са изпълнени условията 
за преструктуриране по чл. 51, ал. 1.
(4) При изготвянето на плана за преструк-
туриране се отбелязват всички съществени 
пречки пред възможността за преструктури-
ране, а когато е необходимо и оправдано, се 
очертават действия за тяхното преодоляване 
съгласно глава трета.
(5) Планът за преструктуриране предвиж-
да различни сценарии, включително такива, 
при които неизпълнението на задълженията 
произтича само от състоянието на конкретна 
институция или е проявление на финансова 
нестабилност на ниво система.
(6) Планът за преструктуриране на ин-
ституция не може да предвижда извънредна 
публична финансова подкрепа, освен когато 
е под формата на средства от Фонда за пре-
структуриране на банките (ФПБ) или от Фон-
да за преструктуриране на инвестиционните 
посредници (ФПИП).
(7) Освен изискването по ал. 6 планът за 
преструктуриране на институция не може да 
предвижда и:
1. извънредно ликвидно улеснение от цен-
трална банка;
2. ликвидно улеснение от централна банка, 
което се предоставя при нестандартизирани 
условия за обезпечение, матуритет и лихвен 
процент.
(8) Планът за преструктуриране на инсти-
туция съдържа анализ на обстоятелствата и 
начините, при които институцията може да 
кандидатства за използване на улеснения от 
централна банка, включително и допустимите 
за обезпечение активи.
(9) Институциите са длъжни да съдействат 
на органа за преструктуриране при изгот-
вянето и актуализирането на плановете за 
преструктуриране.
(10) Органът за преструктуриране пре-
глежда и актуализира плана за преструкту-
риране най-малко веднъж годишно или след 
всяка съществена промяна в правната форма, 
структурата на управление, организационната 
структура, дейността или финансовото състо-
яние на институцията, която би могла да има 
съществени последици върху ефективността 
на плана или налага неговото преразглеждане.
(11) За целите на прегледа по ал. 10 инсти-
туциите незабавно информират oргана за пре-
структуриране за всяка промяна, която налага 
преразглеждане на плана. При констатиране 
на промени в дейността или финансовото 
състояние на институция, които биха могли 
да имат съществени последици върху ефектив-
ността на плана, Управление „Банков надзор“ 
информира своевременно звеното по чл. 2, 
ал. 2, съответно заместник-председателят на 
Комисията, ръководещ Управление „Надзор